Apstiprināts

2021. gada 30.marta Jūrmalas ostas pārvaldes

iepirkumu komisijas sēdē

*(protokols Nr.1 iepirkumam ar ID Nr. JOP 2021/2 un*

*protokols Nr.2 iepirkumam ar ID Nr. JOP 2021/2)*

**IEPIRKUMA PROCEDŪRAS**

**NOLIKUMS**

**(ar grozījumiem)**

“**LIELUPES GRĪVAS KUĢA KANĀLA PADZIĻINĀŠANAS DARBI**“

**(ID Nr. – JOP 2021/2)**

Jūrmala, 2021

# **VISPĀRĪGA INFORMĀCIJA**

1. **Informācija par iepirkumu:**
	1. Iepirkuma procedūra tiek rīkota saskaņā ar Iepirkumu uzraudzības biroja vadlīnijām “Iepirkumu vadlīnijas Sabiedrisko pakalpojumu sniedzējiem (precizētas 25.11.2019.)” (turpmāk – Vadlīnijas) un nolikumā noteiktajām prasībām.
	2. Iepirkuma procedūras identifikācijas Nr. – JOP 2021/2
	3. Iepirkuma nomenklatūra (CPV kods) - 71300000-1 (Inženiertehniskie pakalpojumi.), 63725300-0 (Dažādi ūdenstransporta palīgpakalpojumi.)
	4. Iepirkuma procedūru ar ID Nr. – JOP 2021/2 „Lielupes grīvas kuģa kanāla padziļināšanas darbi” (turpmāk – Iepirkuma procedūra) organizē un realizē Jūrmalas ostas pārvaldes (turpmāk – JOP) iepirkumu komisija (turpmāk – Iepirkumu komisija).
2. **Ziņas par Pasūtītāju:**
	1. Pasūtītājs: Jūrmalas ostas pārvalde
	2. Nodokļu maksātāja reģistrācijas Nr.: 90000518538
	3. Juridiskā adrese: Jomas iela 1/5, Jūrmala, LV-2015
	4. Faktiskā adrese: Dubultu prospekts 11, Jūrmala, LV-2015
	5. Interneta vietne: [www.jurmalasosta.lv](http://www.jurmalasosta.lv)
	6. E-pasta adrese: osta@jurmala.lv
3. **Pasūtītāja kontaktpersona:**
	1. Jūrmalas ostas pārvaldnieka p.i. Laura Sutta.
	2. Tel.nr.: +371 29128272
	3. E-pasta adrese: osta@jurmala.lv
4. **Informācija par iepirkuma priekšmetu:**
	1. Iepirkuma priekšmets ir padziļināšanas (dziļuma atjaunošanas) darbi Jūrmalas ostā saskaņā ar pievienotajām tehniskajām specifikācijām. Latvijas Jūras administrācijas darba uzdevums tiks izsniegts pēc iepirkuma uzvarētāja noteikšanas.
	2. Iepirkuma līguma izpildes (padziļināšanas) vieta ir: Lielupes grīva, Jūrmalas osta, Jūrmala.
	3. Iepirkuma līguma izpildes termiņš ir 2 (divu) mēnešu laikā no darba uzdevuma saņemšanas no Pasūtītāja.
	4. Pasūtītājs darba uzdevumu Izpildītājam izsniegs pēc tam, kad būs saņēmis dokumentus, kas ir nepieciešami, lai veiktu līgumā minētos darbus.
	5. Ja 6 (sešu) mēnešu laikā no līguma spēkā stāšanās dienas Izpildītājs nesaņem Pasūtītāja rakstisku paziņojumu par darbu uzsākšanu, līgums zaudē spēku nākamajā dienā, bez jebkādu papildu formalitāšu veikšanas un zaudējumu atlīdzības jebkurai no pusēm.
5. **Piedāvājumu iesniegšanas un atvēršanas vieta, datums, laiks un kārtība.**
	1. Piedāvājums jāiesniedz Pasūtītājam ne vēlāk kā līdz **2021.gada 20.aprīlim, plkst. 12:00,** Jūrmalas ostas pārvaldē, Dubultu prospektā 11, Jūrmalā, LV-2015, piedāvājumus iesniedzot personīgi (darba dienās no plkst. 09:00 līdz 16:00), ar kurjeru vai atsūtot pa pastu.
	2. Nosūtot piedāvājumu pa pastu, Pretendents uzņemas atbildību par piedāvājuma saņemšanu nolikuma 5.1.punktā norādītajā vietā un termiņā.
	3. Piedāvājumi, kas tiks iesniegti personīgi vai ar kurjeru pēc noteiktā piedāvājumu iesniegšanas termiņa beigām vai kuru ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, netiks pieņemti, bet tiks nodoti atpakaļ Pretendentam. Piedāvājumi, kas tiks saņemti pa pastu pēc noteiktā piedāvājumu iesniegšanas termiņa beigām, neatvērti tiks nosūtīti atpakaļ Pretendentam, norādot saņemšanas datumu un laiku.
6. **Saziņa, papildu informācijas pieprasīšana un sniegšana:**
	1. Informācijas apmaiņa starp Pasūtītāju (Iepirkumu komisiju), ieinteresētajiem piegādātājiem un pretendentiem notiek rakstveidā pa pastu, e-pastu vai nododot personīgi. Lai informācija, kas nosūtīta pa e-pastu bez elektroniski droša paraksta, iegūtu likumīgu spēku, tā parakstītā veidā vienlaikus jānosūta arī pa pastu.
	2. Saziņas dokumentā ietver iepirkuma procedūras nosaukumu un identifikācijas numuru.
	3. Informācijas pieprasījumi ir jānosūta pa pastu uz Dubultu prospekts 11, Jūrmala, LV-2015, vai uz e-pastu: osta@jurmala.lv .
	4. Pasūtītājs saziņas dokumentu nosūta pa pastu vai elektronisko pastu uz Ieinteresētā piegādātāja pasta adresi vai elektronisko pastu, ko Ieinteresētais piegādātājs norādījis Ieinteresētā piegādātāja kontaktinformācijas veidlapā (1. pielikums).
	5. Pasūtītājs nodrošina brīvu un tiešu elektronisku pieeju Iepirkuma procedūras dokumentiem un visiem papildus nepieciešamajiem dokumentiem Pasūtītāja tīmekļvietnē [www.jurmalasosta.lv](http://www.jurmalasosta.lv) sadaļā „Iepirkumi” no iepirkuma procedūras izsludināšanas brīža.
	6. Ja Pasūtītājs objektīvu iemeslu dēļ nevar nodrošināt brīvu un tiešu elektronisku pieeju Iepirkuma procedūras dokumentiem un visiem papildus nepieciešamajiem dokumentiem, Pasūtītājs tos izsūta vai izsniedz Piegādātājiem 6 (sešu) dienu laikā pēc tam, kad saņemts šo dokumentu pieprasījums.
	7. Iepirkuma procedūras dokumenti ir pieejami elektroniskā veidā bez maksas. Par to Iepirkuma procedūras dokumentu izsniegšanu, kurus nav iespējams izsniegt elektroniskā veidā, Pasūtītājs var pieprasīt samaksu, kas nepārsniedz faktiskos dokumentu pavairošanas un nosūtīšanas izdevumus.
	8. Ja Ieinteresētais piegādātājs ir laikus pieprasījis papildus informāciju par iepirkuma procedūras nolikumu, iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
	9. Visus ar šo iepirkumu saistītos dokumentus, ieinteresēto piegādātāju uzdotos jautājumus un uz tiem sniegtās atbildes, papildus informāciju un iespējamās izmaiņas un/ vai papildinājumus Nolikumā Pasūtītājs ievieto tīmekļvietnē [www.jurmalasosta.lv](http://www.jurmalasosta.lv) sadaļā „Iepirkumi”, kā arī nosūta ieinteresētajam piegādātājam, kas uzdevis jautājumu. Ja minētos dokumentus un ziņas Pasūtītājs ir ievietojis interneta mājaslapā, tiek uzskatīts, ka ieinteresētais piegādātājs tos ir saņēmis. Pasūtītājs neuzņemas atbildību par to, ka kāds no ieinteresētajiem piegādātājiem nebūs iepazinies ar Pasūtītāja publikācijām iepirkuma procedūras gaitā.
	10. Pretendentiem ir pienākums sekot līdzi informācijai, kas saistībā ar šo iepirkumu tiks publicēta tīmekļvietnē [www.jurmalasosta.lv](http://www.jurmalasosta.lv).
7. **PRASĪBAS PIEDĀVĀJUMA NOFORMĒJUMAM UN IESNIEGŠANAI**
8. Pretendenti, iesniedzot piedāvājumu, vienlaikus apņemas ievērot visus noteiktos nosacījumus, t.sk. dokumentu noformēšanā un iesniegšanā, un precīzi ievērot iepirkuma procedūras nolikumā un tā pielikumos noteiktās prasības.
9. Pretendents ir tiesīgs iesniegt tikai vienu piedāvājuma variantu.
10. Piedāvājumam pilnībā jāatbilst Nolikumā un tā pielikumos minētajām prasībām.
11. Piedāvājums ir jāiesniedz vienā aizlīmētā iepakojumā. Piedāvājuma iepakojuma līmējuma vietai jābūt apstiprinātai ar Pretendenta paraksttiesīgās vai pilnvarotās personas parakstu.
12. Uz iepakojuma jānorāda šāda informācija:
	1. *Pasūtītāja nosaukums un adrese – Jūrmalas ostas pārvalde, Dubultu prospekts 11, Jūrmala, LV-2015,*
	2. *Pretendenta nosaukums, reģistrācijas numurs, juridiskā adrese, kontaktpersona un tās telefona numurs un elektroniskā pasta adrese;*
	3. *Atzīme: Piedāvājums iepirkuma procedūrai ar ID Nr. – JOP 2021/2 “Lielupes grīvas kuģa kanāla padziļināšanas darbi”*
	4. *Norāde: “Neatvērt pirms piedāvājuma iesniegšanas termiņa beigām”.*
13. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.
14. Piedāvājums jāiesniedz latviešu valodā drukātā veidā, bez labojumiem un dzēsumiem. Ja Pretendents iesniedz dokumentus kādā citā svešvalodā, tiem jāpievieno paraksttiesīgās vai pilnvarotās personas (pievienojot pilnvaru vai tās kopiju) apliecināts tulkojums latviešu valodā.
15. Piedāvājuma dokumenti jāsagatavo un jānoformē saskaņā ar 2018. gada 4. septembra Ministru kabineta noteikumiem Nr.558 “Dokumentu izstrādāšanas un noformēšanas kārtība” un nolikuma prasībām.
16. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
17. Piedāvājumam jābūt:
	1. caurauklotam (cauršūtam), tā, lai nebūtu, iespējams nomainīt lapas;
	2. uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga (ja tāds ir) nospiedumu apliecina Pretendenta paraksttiesīgā vai tā pilnvarotā persona;
	3. ar secīgi numurētām lapām;
	4. ar pievienotu satura rādītāju.
18. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.
19. Piedāvājumā jāiesniedz šādi dokumenti:
	1. Pieteikums dalībai iepirkuma procedūrā (paraugforma nolikuma 1.pielikumā).
	2. Kvalifikācijas dokumenti (skatīt nolikuma 4.sadaļu).
	3. Tehniskais piedāvājums (paraugforma nolikuma 3.pielikumā).
	4. Finanšu piedāvājums (paraugforma nolikuma 4.pielikumā).
20. Visi piedāvājuma pielikumi ir tā neatņemamas sastāvdaļas.
21. Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru vai tās kopiju).
22. Pretendents, noformējot piedāvājumu, nodrošina, ka no piedāvājumā iekļautās informācijas ir skaidri secināma pretendenta kvalifikācija.
23. Visai pretendenta piedāvājumā sniegtai informācijai ir jābūt patiesai. Ja Iepirkuma komisijai rodas šaubas, par Pretendenta piedāvājumā sniegto informācijas patiesību vai dokumenta kopijas autentiskumu, tai ir tiesības pieprasīt, lai Pretendents apstiprina informācijas patiesību un/vai, uzrāda apstiprinoša dokumenta oriģinālu vai iesniedz apliecinātu dokumenta kopiju.
24. Kompetento institūciju izsniegtās izziņas un citus dokumentus, ko izsniedz Latvijas institūcijas, iepirkuma komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
25. **PRETENDENTA IZSLĒGŠANAS NOTEIKUMI**
26. Pasūtītājs izslēdz Pretendentu no dalības iepirkuma procedūrā šādos gadījumos:
	1. ir konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem Pretendentiem Pasūtītājs ņem vērā informāciju, kas ievietota ievietota Valsts ieņēmumu dienesta tīmekļvietnē pieejamajā parādnieku reģistrā.
	2. ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts. Ja Pasūtītājs informāciju nevar iegūt publiskos reģistros, tas pieprasa Pretendentam iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts.
	3. kandidāts ir sniedzis nepatiesu informāciju, lai apliecinātu atbilstību iepriekš minētajiem noteikumiem vai nolikumā noteiktajām kandidātu kvalifikācijas prasībām, vai nav sniedzis prasīto informāciju.
27. Minētie izslēgšanas noteikumi attiecināmi uz pretendentu (ja pretendents ir piegādātāju apvienība vai personālsabiedrība – uz katru tās biedru) un personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām.
28. Ja nodokļu parādi pārsniedz 150 *euro*, Iepirkuma komisija rīkojas saskaņā ar SPSIL 48.panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 *euro* apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar SPSIL 48.panta devītajā daļā paredzēto.
29. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar SPSIL 48.panta devītajā daļā paredzēto.
30. Ja pretendents vai piegādātāju apvienības vai personālsabiedrības biedrs, vai persona, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ir reģistrēts ārvalstīs, piedāvājumā ir jāpievieno attiecīgo ārvalstu kompetento institūciju izsniegti dokumenti, kas apliecina, ka uz konkrēto ārvalstīs reģistrēto personu neattiecas nolikuma 25.1. un 25.2.punktā minētie izslēgšanas noteikumi.
31. PRASĪBAS PRETENDENTIEM.

IESNIEDZAMĀ INFORMĀCIJA UN DOKUMENTI

1. Prasības Pretendentiem, iesniedzamā informācija un dokumenti.

|  |  |  |
| --- | --- | --- |
|  | **Prasības pretendentiem** | **Iesniedzamā informācija un dokumenti** |
| 30.1. | Pretendents (ja piedāvājumu iesniedz piegādātāju apvienība, tad šī prasība attiecināma uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz katru personālsabiedrības biedru) un tā norādītie apakšuzņēmēji, spēkā esošajos normatīvajos aktos noteiktajos gadījumos un kārtībā ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs. | Pretendentu (piegādātāju apvienības dalībnieku, personālsabiedrības, personālsabiedrības biedru) un tā norādīto apakšuzņēmēju, kurus pretendents plāno piesaistīt iepirkuma līguma izpildē un kas reģistrēti Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Uzņēmumu reģistra mājaslapā. Pretendentiem (piegādātāju apvienības dalībniekiem, personālsabiedrībai, personālsabiedrības biedriem) un tā norādītiem apakšuzņēmējiem, kurus pretendents plāno piesaistīt iepirkuma līguma izpildē un kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu), vai norāda precīzu iestādes mājaslapas adresi, kur attiecīgu informāciju var pārbaudīt. |
| 30.2. | Pretendentam iepriekšējo 3 (trīs) gadu laikā (2018., 2019. un 2020.gadā) un 2021.gadā līdz piedāvājumu iesniegšanas termiņa beigām ir pieredze vismaz viena līguma izpildē, kur veikti padziļināšanas darbi ostu akvatorijās un kur kopējais izsmeltais grunts apjoms nav mazāks par 10 000 m3. | Pretendenta informācija par tā pieredzi norādāma Nolikuma 6.pielikumā “*Informācija par Pretendenta profesionālo pieredzi iepriekšējo 3 (trīs) gadu laikā*”, kam pievienotas dokumentu kopijas, kas apliecina sniegtās informācijas patiesumu, piemēram, pasūtītāja atsauksme vai cits dokuments. |

1. Piegādātājs, lai apliecinātu savu profesionālo pieredzi, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. Ja pretendents savu spēju apliecināšanai balstās uz citu uzņēmēju iespējām šī konkrētā iepirkuma līguma izpildē, tad neatkarīgi no to savstarpējo attiecību rakstura piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.
2. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu, pievienojot piedāvājumam dokumentu, kas apliecina personu grupas vai personālsabiedrības nodibināšanas faktu.
3. **Eiropas vienotais iepirkuma procedūras dokuments (SPSIL 56. pants):** Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Iepirkuma procedūras dokumentos noteiktajām Pretendentu atlases prasībām. Piegādātājs iesniedz atsevišķu Eiropas vienoto iepirkuma procedūras dokumentu par katru personu, uz kuras iespējām Pretendents balstās, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām Pretendentu atlases prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no Iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Piegādātājs Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja Piegādātājs apliecina, ka dokumentā iekļautā informācija ir pareiza. Pasūtītājs jebkurā iepirkuma procedūras stadijā ir tiesīgs prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka saskaņā ar Eiropas Komisijas 2016. gada 5. janvāra Īstenošanas regulu Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam.

Piezīme: *Eiropas vienotais iepirkuma dokuments pieejams, izmantojot Elektronisko iepirkumu sistēmas tīmekļvietnē izveidoto rīku - espd.eis.gov.lv.*

*Skaidrojumu par Eiropas vienoto iepirkumu dokumentu aicinām skatīties IUB mājaslapā* [*https://www.iub.gov.lv/sites/iub/files/2020-01/skaidrojums\_espd\_201906061.pdf*](https://www.iub.gov.lv/sites/iub/files/2020-01/skaidrojums_espd_201906061.pdf)

1. **Tehniskais un finanšu piedāvājums:**
	1. Pretendenta Tehniskais piedāvājums jāsagatavo saskaņā ar paraugformu nolikuma 3.pielikumā atbilstoši Tehnisko specifikāciju prasībām.
	2. Pretendenta Finanšu piedāvājums jāsagatavo atbilstoši Finanšu piedāvājuma formai (nolikuma 4.pielikumā). Finanšu piedāvājumā jānorāda cena par 1 m3 (EUR bez PVN), par kādu tiks veikta padziļināšana. Cenā jāiekļauj visas izmaksas, kas ir saistītas ar padziļināšanas darbu veikšanu – tehnikas mobilizāciju/demobilizāciju, padziļināšanas darbu veikšanu, palīgdarbi (grunts atbērtnes sagatavošana) u.c. darbi, kas saistīti ar padziļināšanas darbu izpildi.
2. **PIEDĀVĀJUMU ATVĒRŠANA UN IZVĒRTĒŠANA**
3. Pasūtītājs atver iesniegtos piedāvājumus **2021.gada 20.aprīlī, plkst. 12.00 Jūrmalas ostas pārvaldē, Dubultu prospektā 11, Jūrmala, LV-2015.**
4. Piedāvājumu atvēršana ir atklāta. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu.
5. Pēc piedāvājumu atvēršanas iepirkuma komisija slēgtās sēdēs Iepirkuma procedūras dokumentos noteiktajā kārtībā veic piedāvājumu vērtēšanu. Piedāvājumu izvērtēšanā Iepirkuma komisija ir tiesīga pieaicināt ekspertu(-s).
6. Piedāvājumu izvērtēšana tiek veikta šādā secībā:
	1. Piedāvājuma noformējuma pārbaude.
	2. Pretendenta kvalifikācijas atbilstības pārbaude.
	3. Pretendenta Tehniskā un Finanšu piedāvājuma atbilstības pārbaude.
	4. Piedāvājumu vērtēšana saskaņā ar zemākās cenas piedāvājuma izvēles kritēriju.
7. Iepirkuma komisija neturpina piedāvājuma izvērtēšanu, ja piedāvājums neiztur kādu no piedāvājumu izvērtēšanas posmiem un kādā no pārbaudēm tas tiek noraidīts kā neatbilstošs iepirkuma procedūras Nolikumā noteiktajām prasībām.
8. Iepirkuma komisija pārbauda, vai Pretendenta piedāvājums atbilst Iepirkuma procedūras dokumentos noteiktajām prasībām. Ja piedāvājums neatbilst Iepirkuma procedūras dokumentos noteiktajām prasībām, tas tiek noraidīts.
9. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā. Ja Pretendents, tā darbinieki vai Pretendenta piedāvājumā norādītā ir piedalījusies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā un ja šis apstāklis piegādātājam dod priekšrocības Iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkuma procedūrā, tādējādi kavējot, ierobežojot vai deformējot konkurenci.
10. Iepirkuma komisija atlasa pretendentus, pārbaudot pretendentu un personu, uz kuru iespējām pretendenti balstās, atbilstību Iepirkuma procedūras dokumentos noteiktajām prasībām pretendenta kvalifikācijai.
11. Pretendenta piedāvājums tiek noraidīts, ja pretendents vai persona, uz kuras iespējām pretendents balstās:
	1. neatbilst iepirkuma procedūras dokumentos noteiktajiem nosacījumiem pretendenta dalībai Iepirkuma procedūrā vai
	2. nav iesniedzis pretendenta kvalifikācijas dokumentus, vai neatbilst pretendenta kvalifikācijas prasībām, vai
	3. ir sniedzis nepatiesu informāciju kvalifikācijas novērtēšanai.
12. Ja Pasūtītājs konstatē, ka pretendenta kvalifikācijas dokumentos ietvertā informācija ir neskaidra vai nepilnīga, tas pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Pretendentam ir pienākums sniegt atbildes uz Iepirkuma komisijas pieprasījumiem par papildu informāciju, komisijas norādītajā termiņā.
13. Ja Pretendents, kuram būtu piešķiramas līguma slēgšanas tiesības, piedāvājumam pievienojis Eiropas vienoto iepirkumu procedūras dokumentu, Pasūtītājs ir tiesīgs prasīt iesniegt pierādījumus Pretendenta atbilstībai kvalifikācijas prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
14. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Ja Pasūtītājs ir ieguvis informāciju šādā veidā, bet Pasūtītāja iegūtā informācija neatbilst faktiskajai situācijai, attiecīgais Pretendents ir tiesīgs iesniegt izziņu vai citu dokumentu par attiecīgo faktu. Pasūtītājs nodrošina Pretendentam šādu iespēju, savlaicīgi paziņojot par iepriekš minētajos avotos iegūto informāciju.
15. Iepirkumu komisija pārbauda atlasīto Pretendentu tehnisko piedāvājumu un finanšu piedāvājumu atbilstību Iepirkuma procedūras dokumentos noteiktajām prasībām. Piedāvājumi, kuru tehniskie piedāvājumi vai finanšu piedāvājumi neatbilst Iepirkuma procedūras dokumentos noteiktajām prasībām, tiek noraidīti.
16. Piedāvājumi, kuri neatbilst Iepirkuma procedūras dokumentos noteiktajām noformējuma prasībām, var tikt noraidīti, ja to neatbilstība Iepirkuma procedūras dokumentos noteiktajām noformējuma prasībām ir būtiska un ietekmē Pretendentu piedāvājumu vērtēšanu.
17. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija.
18. Piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu. Ja šādas kļūdas konstatē, Pasūtītājs tās izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
19. Vērtējot piedāvājumu, iepirkuma komisija ņem vērā piedāvājumā norādīto cenu bez pievienotās vērtības nodokļa.
20. Ja iepirkuma komisija konstatē, ka Pretendenta piedāvājums ir nepamatoti lēts, tas tiek noraidīts. Ja iepirkuma komisija Pretendenta piedāvājumu uzskata par nepamatoti lētu, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.
21. Pēc piedāvājumu atbilstības pārbaudes iepirkuma komisija vērtē piedāvājumus, izvēloties piedāvājumu **ar viszemāko cenu.**
22. Pasūtītājam ir tiesības neizvēlēties nevienu piedāvājumu, gadījumā, ja Pretendentu piedāvājumi neatbilst Pasūtītāja budžeta iespējām.
23. **Lēmuma par IEPIRKUMA līguma slēgšanas tiesību piešķiršanu pieņemšana UN PAZIŅOŠANA**
24. Pēc Piedāvājumu izvērtēšanas Iepirkuma komisija pieņem vienu no šādiem lēmumiem:
	1. Atzīt kādu no Pretendentiem par iepirkuma procedūras uzvarētāju un piešķirt tam iepirkuma līguma slēgšanas tiesības.
	2. Izbeigt Iepirkuma procedūru, neizvēloties nevienu no Pretendentiem, ja iepirkuma procedūrā nav iesniegti Piedāvājumi, vai arī iesniegtie Piedāvājumi neatbilst noteiktajām prasībām.
25. Pasūtītājs var jebkurā brīdī pārtraukt Iepirkuma procedūru, ja tam ir objektīvs pamatojums, par to vienlaikus (vienā dienā) rakstveidā informējot visus ieinteresētos piegādātājus un Pretendentus, kā arī publicējot paziņojumu tīmekļvietnēs, kurās publicēts paziņojums par Iepirkuma procedūru.
26. Pirms iepirkuma līguma slēgšanas par iepirkuma komisijas pieņemto lēmumu par iepirkuma līguma slēgšanas tiesību piešķiršanu Pasūtītājs vienlaicīgi (vienā dienā) informē visus Pretendentus, kā arī publicē paziņojumu tīmekļvietnēs, kur publicēts paziņojums par Iepirkuma procedūru.
27. Pasūtītājs paziņojumu par pieņemto lēmumu nosūtīs visiem Pretendentiem ne vēlāk kā trīs darbdienu laikā pēc lēmuma pieņemšanas.
28. **IEPIRKUMA LĪGUMA SLĒGŠANA**
29. Iepirkuma līgumu ar izraudzīto Pretendentu Pasūtītājs slēdz atbilstoši iepirkuma līguma projektam Iepirkuma procedūras nolikuma 5. pielikumā.
30. Līgums Pretendentam jāparaksta 5 (piecu) darba dienu laikā pēc rakstiska uzaicinājuma par līguma parakstīšanu saņemšanas no Pasūtītāja.
31. Ja izraudzītais Pretendents jebkādu iemeslu dēļ atsakās slēgt iepirkuma līgumu ar Pasūtītāju, vai nav veicis visas nepieciešamās darbības, kas paredzētas Nolikumā pirms Līguma noslēgšanas, un tā iemesla dēļ Līguma noslēgšana nav iespējama, Iepirkuma komisija ir tiesīga izvēlēties nākamo Pretendentu, kurš piedāvājis viszemāko cenu, pirms tam pārliecinoties vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumus ar pasūtītāju. Ja arī nākamais izraudzītais Pretendents atsakās slēgt iepirkuma līgumus vai ir uzskatāms par vienu tirgus dalībnieku kopā ar sākotnēji izraudzīto pretendentu, Iepirkumu komisija pieņem lēmumu pārtraukt Iepirkuma procedūru, neizvēloties nevienu piedāvājumu.
32. Piegādātāja personālu, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī personas (t.sk. apakšuzņēmējus), uz kuru iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pēc līguma noslēgšanas drīkst mainīt tikai ar Pasūtītāja rakstveida piekrišanu. Pasūtītajs ir tiesīgs dot piekrišanu personas (t.sk. apakšuzņēmēja), uz kuras iespējām tas balstījies, maiņai tikai tad, ja tā neatbilst attiecīgā iepirkuma dokumentos noteiktajiem izslēgšanas noteikumiem.
33. Grozījumi iepirkuma līgumā tiek veikti atbilstoši SPSIL 66. panta pirmās, otrās, trešās, ceturtās, piektās un sestās daļas, kā arī Vadlīniju 6.4.10.punkta regulējumam.
34. Iepirkuma procedūras ietvaros iegūto datu apstrādes mērķis un tiesiskais pamats ir publisko iepirkumu normatīvo aktu prasību izpilde. Datu uzglabāšanas termiņš – 10 gadi. Pasūtītājam un Pretendentam ir tiesības apstrādāt no otras puses iegūtos fizisko personu datus tikai ar mērķi nodrošināt iepirkuma procedūras ietvaros noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
35. **PIELIKUMI**
36. Nolikumam pievienoti šādi pielikumi:
37. pielikums – pieteikuma paraugforma;
38. pielikums – Tehniskā specifikācija;
39. pielikums – Tehniskā piedāvājuma paraugforma;
40. pielikums – Finanšu piedāvājuma paraugforma;
41. pielikums – līguma projekts.
42. pielikums – pretendenta pieredzes apliecināšanas veidlapa.

1.pielikums

iepirkumam ar ID Nr- JOP 2021/2

**PIETEIKUMS**

Jūrmalas ostas pārvaldes

organizētā iepirkumā

Lielupes grīvas kuģu kanāla padziļināšanas darbiem

ID Nr. – JOP 2021/2

Pretendents *pretendenta nosaukums, reģ.Nr., juridiskā adrese, bankas rekvizīti, vadītāja ieņemamais amats, vārds, uzvārds* personā ar šī pieteikuma iesniegšanu:

apliecina savu dalību Jūrmalas ostas pārvaldes organizētā iepirkumā „Lielupes grīvas kuģu kanāla padziļināšanas darbiem” (ID Nr. – JOP 2021/1), ko rīko Pasūtītājs – Jūrmalas ostas pārvalde, reģistrācijas Nr. 9000518538, juridiskā adrese: Jomas iela 1/5, Jūrmala un

* apstiprina, ka ir iepazinies ar iepirkuma noteikumiem, tai skaitā ar līgumu, un tehniskajām specifikācijām, tie ir skaidri un saprotami, iebildumu un pretenziju pret tiem nav;
* apliecina, ka visa sniegtā informācija ir patiesa;
* apliecina, ka ir tiesīgs piedalīties iepirkuma procedūrā.

Pretendenta kontaktpersona: *amats, vārds, uzvārds, tālrunis, fakss, e-pasts*

Pretendenta vadītāja vai pilnvarotās personas amats, vārds, uzvārds, paraksts\*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Datums*

***\*Pieteikums ir jāparaksta personai, kas ir tiesīga pārstāvēt Pretendentu.***

2.pielikums

iepirkumam ar ID Nr- JOP 2021/2

**Tehniskās specifikācijas**

1. **Vispārīga informācija**
	1. Jūrmalas ostas padziļināšana ir komplekss aktivitāšu kopums, kura realizācija paredz ostas akvatorijas kuģu kanāla trases rekonstrukciju.
	2. Kuģu ceļa rekonstrukcija tiks realizēta izmantojot esošo kuģu kanāla ceļu. Kuģu kanāla ceļa kopējais garums caur ostas vārtiem ir 535 metri. Plānotais garantētais kuģu kanāla dziļums ir 3.5 metri.
	3. Valsts vides dienesta Tehniskie noteikumi “Lielupes ostas Lielupes grīvas kuģu kanāla remonta padziļināšanas darbi” tiks saņemti līdz 2021.gada jūlijam. Pasūtītājs informēs Izpildītāju par Tehnisko noteikumu saņemšanu.
2. **Tehniskie raksturlielumi**
	1. Darba uzdevums apjomam tiek sastādīts saskaņā ar Latvijas Jūras Administrācijas aprēķinu un pieejamo finansējumu. Orientējošais izsmeļamās grunts apjoms ir no 10 000 m3 līdz 10 500 m3, nepārsniedzot kopējo līgumcenu - 68 730.00 EUR, neieskaitot PVN. Orientējošais izsmeļamās grunts apjoms var mainīties atkarībā no Pasūtītāja vajadzībām un budžeta iespējām.
	2. Kuģu kanāla garantētais dziļums pēc padziļināšanas 3.5 metri pie Baltijas jūras ilggadīgā “0” līmeņa.
	3. Kuģu kanāla platums pēc padziļināšanas ir vismaz 30 m.
	4. Kuģu kanāla garums pēc padziļināšanas līdz 535 m.
	5. Pieļaujamais platuma palielinājums uz katru pusi līdz 2 m
	6. Pieļaujamais pārdziļinājums 0.5 m
	7. Izsmeltā grunts jānovieto kreisajā krastā pie Lielupes grīvas, tiek saskaņots ar pasūtītāju, attālums no zemesūcēja var būt līdz 1,5 km.
	8. Ģeoloģiskais pacēlums grunts novietnē 4 m.
3. **Pasūtītāja nodrošinātais aprīkojums**

Savu peldošo iekārtu pagaidu novietošanai, Izpildītājs, pēc saskaņošanas ar Pasūtītāju, varēs izmantot Pasūtītāja norādītās piestātnes, kuras projekta realizācijas gaitā var tikt arī mainītas. Par Izpildītāja peldošo līdzekļu pārvietošanos ostas akvatorijā netiks prasītas ostas un citas maksas.

1. **Izpildītāja nodrošinātais aprīkojums**
	1. Izpildītājs nodrošina darbu izpildi ar zemessūcēju ar darba ražību vismaz 400 m³/st, rifulēšanas iespējām no padziļināšanas iecirkņa līdz deponēšanas vietai 1,5km. Peldošajam cauruļvadam jāatbilst navigācijas prasībām. Tehnikai jāatbilst normatīvajos aktos noteiktajām prasībām.
	2. Zemessūcējam jāatbilst Latvijas Jūras administrācijas un normatīvajos aktos noteiktajām tehniskajām un drošības prasībām un ir jābūt pieejamam izpildītājam visā līguma izpildes periodā. Zemessūcējam jābūt aprīkotam ar radiostaciju un izsaukuma signālu.
	3. Pretendenta rīcībā jābūt pietiekamiem tehniskiem un darbaspēka resursiem, lai nodrošinātu šajā iepirkumā noteikto padziļināšanas darbu izpildi noteiktajā apjomā, kvalitātē un termiņā.
2. **Nogāzes**

Nogāzēm gar pienākošo kanālu ir jābūt attiecībā vismaz 1:5.

1. **Padziļināšanas darbu apraksts**
	1. Ja Pretendentam rodas šaubas par norādīto izsmeļamās grunts apjoma aprēķinu, pirms padziļināšanas darbu uzsākšanas tas par saviem līdzekļiem, pieaicinot Pasūtītāju, ir tiesīgs veikt dziļumu kontroluzmērīšanu.
	2. Padziļināšanas darbi jāuzsāk ne vēlāk kā 5 dienu laikā pēc darba uzdevuma saņemšanas no Pasūtītāja. Padziļināšanas darbi jāpabeidz ne vēlāk kā 2 mēnešu laikā no darba uzdevuma saņemšanas no Pasūtītāja.
2. **Darbu izpildes secība, akmeņi, metāllūžņi**
	1. Darbu izpildes secību izvēlas Izpildītājs, to iepriekš saskaņojot ar Pasūtītāju.
	2. Akmeņus vai citus ģeoloģiskos ieslēgumus uzskata kā normālu padziļināšanas darbu materiālu.
3. **Izsmeltās grunts novietošana**

Izsmeltā materiāla nogādāšana grunts pagaidu novietnē Lielupes ietekas kreisajā krastā ir ierēķināta darbu cenā. Pasūtītājs par to papildus nemaksās.

1. **Apmaksa**

10 darba dienu laikā pēc akta par darbu izpildi parakstīšanas un rēķina saņemšanas.

3.pielikums

iepirkumam ar ID Nr- JOP 2021/2

**TEHNISKAIS PIEDĀVĀJUMS**

„Lielupes grīvas kuģu kanāla padziļināšanas darbi”

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(pretendenta nosaukums)

Adrese, tālruņa numurs, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vienotais reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Informācija par Pretendenta un tā piedāvāto apakšuzņēmēju\* paredzamo apjomu:

|  |  |  |  |
| --- | --- | --- | --- |
| Nr. | Uzņēmēja nosaukums, reģistrācijas numurs, adrese | Veicamo/nododamo darbu nosaukumi | Izpildāmo darbu apjoms |
| no līgumcenas EUR (neieskaitot PVN) | % no kopējā apjoma(līgumcenas neieskaitot PVN) |
| *1* | *2* | *3* | *4* | *5* |
| 1 | (galvenais uzņēmējs) |  |  |  |
| 2 | (apakšuzņēmējs) utt. |  |  |  |
| 3 | … |  |  |  |

Iesniedzama informācija par katru apakšuzņēmēju, kuram nododamo darbu apjoms vienāds vai lielāks par 10% no kopējā darba apjoma, kā arī katra šāda apakšuzņēmēja apliecinājums par gatavību veikt tam nododamo līguma daļu/darbu apjoma izpildi (3.1.pielikums).

*\*apakšuzņēmējs ir pretendenta vai apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar pasūtītāju noslēgta iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam - attiecīgi pretendents norāda arī apakšuzņēmēju apakšuzņēmējus.*

*Apakšuzņēmēja veicamo sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.*

1. Tehniskais nodrošinājums Lielupes grīvas kuģu kanāla padziļināšanas darbiem:
	1. Informācija par līguma izpildē izmantojamo zemessūcēju\*:

|  |  |  |  |  |
| --- | --- | --- | --- | --- |
| Zemessūcēja klase, nosaukums | Apraksts (cita starpā norāde par darba ražību m³/st, rifulēšanas iespējām no padziļināšanas iecirkņa līdz deponēšanas vietai 1,5km.) | Tehnikas vienības tehniskie parametri | Informācija par aprīkojumu ar radiostaciju un izsaukuma signālu | Valdījuma forma (īpašumā, valdījumā, turējumā) |
|  |  |  |  |  |

\* Skatīt tehnisko specifikāciju 4.punktu. *Ja pretendenta piedāvātais zemessūcējs neatbildīs tehnisko specifikāciju prasībām vai vispār informācija par to nebūs norādīta, pretendenta piedāvājums tiks noraidīts kā neatbilstoš tehnisko specifikāciju prasībām.*

* 1. Informācija par citu darbu izpildei izmantojamo tehniku un aprīkojumu, uzrādot galvenos tehniskos datus:

|  |  |  |  |
| --- | --- | --- | --- |
| Nr.p.k. | Tehnikas nosaukums, apraksts | Tehnikas vienības tehniskie parametri | Valdījuma forma (īpašumā, valdījumā, turējumā) |
| 1. |  |  |  |
| 2 |  |  |  |
| … |  |  |  |

1. Apliecinām, ka pasūtījuma izpilde tiks veikta saskaņā ar tehniskajās specifikācijās noteiktajām prasībām.
2. Informējam, ka pretendenta uzņēmums vai tā piesaistītā apakšuzņēmēja uzņēmums atbilst \_\_\_\_\_\_\_\_\_\_\_\_\_\_ (*mazā vai vidējā\*\*)* uzņēmuma statusam.

***\*\* mazais uzņēmums*** *– uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.*

***\*\*vidējais uzņēmums –*** *uzņēmums, kas nav mazais uzņēmums, un kurā nodarbinātas mazāk kā 250 personas un kura gada apgrozījums nepārsniedz 50 miljonus euro un/vai kura gada bilance kopā nepārsniedz 43 miljonus euro.*

**Pielikumā:**

**3.1.pielikums** - Līguma izpildē iesaistīto apakšuzņēmēju (1.punktā minēto) apliecinājumi par to piekrišanu un iespējām piedalīties līguma izpildē (*ja piesaista apakšuzņēmējus*)

**3.2.pielikums – Pretendents iesniedz informāciju par zemessūcēja atbilstību Latvijas Jūras administrācijas un normatīvajos aktos noteiktajām tehniskajām un drošības prasībām un par atbilstošās tehnikas pieejamību visā līguma izpildes periodā.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (Pretendenta pārstāvja ieņemamais amats) (paraksts) (vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumenta aizpildīšanas datums)

3.1.pielikums

iepirkumam ar ID Nr- JOP 2021/2

**APAKŠUZŅĒMĒJA APLIECINĀJUMS**

„Lielupes grīvas kuģu kanāla padziļināšanas darbi”

Ar šo \_\_\_\_\_\_\_\_\_\_\_\_\_\_\_\_\_\_\_\_\_ (uzņēmuma nosaukums, reģistrācijas numurs) apliecina, ka ir informēts, ka \_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums, reģistrācijas numurs) (turpmāk – Pretendents) piedalās Jūrmalas ostas pārvaldes izsludinātajā iepirkumā ar ID Nr. – JOP 2021/2 “Lielupes grīvas kuģu kanāla padziļināšanas darbi” un gadījumā, ja Pretendentam šī iepirkuma rezultātā tiks piešķirtas līguma slēgšanas tiesības, apņemas nodrošināt zemāk uzskaitīto darbu izpildi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informējam, ka uzņēmums \_\_\_\_\_\_\_\_\_\_\_\_\_\_ (uzņēmuma nosaukums, reģistrācijas numurs) atbilst \_\_\_\_\_\_\_\_\_\_ (mazā vai vidējā)\*\*\* uzņēmuma statusam.

*\*\*\* mazais uzņēmums – uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.*

*\*\*\* vidējais uzņēmums – uzņēmums, kas nav mazais uzņēmums, un kurā nodarbinātas mazāk kā 250 personas un kura gada apgrozījums nepārsniedz 50 miljonus euro un/vai kura gada bilance kopā nepārsniedz 43 miljonus euro.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (uzņēmuma pārstāvja ieņemamais amats) (paraksts) (vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (dokumenta aizpildīšanas datums)

4.pielikums

iepirkumam ar ID Nr- JOP 2021/2

**Finašu piedāvājums**

Jūrmalas ostas pārvaldes organizētā iepirkumā

„Lielupes grīvas kuģu kanāla padziļināšanas darbi” ID Nr. – JOP 2021/2

(pretendenta nosaukums)

adrese:

reģistrācijas apliecības Nr.:

bankas rekvizīti:

Piedāvājam izpildīt pasūtījumu saskaņā ar iepirkuma ar ID Nr. – JOP 2021/2 izvirzītajām prasībām par šādu vienības līgumcenu EUR, neieskaitot pievienotās vērtības nodokli (PVN):

|  |  |  |
| --- | --- | --- |
|  Nr.p.k. | Darba nosaukums | Līgumcena EUR  par 1 m3(bez PVN) |
| *1* | *2* | *3* |
| 1. | Lielupes grīvas kuģu kanāla padziļināšanas darbi |  |

Vienības līgumcenā bez PVN iekļauti visi normatīvajos aktos paredzētie nodokļi un maksājumi, kas nepieciešami, lai kvalitatīvi izpildītu darbus.

Mūsu piedāvājumā ir iekļautas visas nepieciešamās izmaksas, kas nodrošina Lielupes grīvas kuģu kanāla padziļināšanas darbus saskaņā ar iepirkuma tehniskajām specifikācijām un spēkā esošajiem normatīvajiem aktiem. Cenā ir iekļautas visas izmaksas, kas ir saistītas ar padziļināšanas darbu veikšanu, tajā skaitā tehnikas mobilizācija/demobilizācija, padziļināšanas darbu veikšana, palīgdarbi (grunts atbērtnes sagatavošana) u.c. darbi, kas saistīti ar padziļināšanas darbu izpildi, kā arī tehnisko noteikumu saņemšana.

Apliecinām, ka piekrītam Nolikuma 5.pielikumā pievienotā līguma projekta noteikumiem un apņemamies līguma slēgšanas tiesību piešķiršanas gadījumā noslēgt līgumu saskaņā ar pievienoto līguma projekta tekstu.

Pretendenta vadītāja vai pilnvarotās personas amats, vārds, uzvārds, paraksts\*:

*Datums*

***\* jāparaksta personai, kas ir tiesīga pārstāvēt Pretendentu.***

5.pielikums

iepirkumam ar ID Nr- JOP 2021/1

**LĪGUMS Nr.**

Jūrmalā, \_\_\_\_\_\_\_\_\_\_

**Jūrmalas pilsētas pašvaldības iestāde „Jūrmalas ostas pārvalde”,** reģ. Nr.90000518538, kuru pārstāv Jūrmalas ostas pārvaldes pārvaldnieks ………., kas rīkojas saskaņā ar Jūrmalas pilsētas domes 2015. gada 9.jūlija nolikumu Nr. 32 ,,Jūrmalas ostas pārvaldes nolikums” un Jūrmalas ostas pārvaldes 2021.gada \_\_.\_\_\_\_ valdes lēmumu Nr.\_/\_/\_ (valdes sēdes Protokols Nr.\_/121) (turpmāk - PASŪTĪTĀJS), no vienas puses, un

**\_\_\_\_\_\_\_\_\_\_\_\_\_\_\_\_\_\_***,* reģ. Nr.\_\_\_\_\_\_\_\_\_\_\_\_\_\_\_, kuru pārstāv valdes priekšsēdētājs \_\_\_\_\_\_\_\_\_\_\_\_\_, kas rīkojas saskaņā ar Sabiedrības Statūtiem (turpmāk - IZPILDĪTĀJS), no otras puses, turpmāk tekstā katrs atsevišķi vai abi kopā PUSE /-ES, pamatojoties uz iepirkuma procedūras ar ID Nr. – JOP 2021/2 rezultātiem noslēdz šo līgumu (turpmāk - LĪGUMS).

1. **LĪGUMA PRIEKŠMETS**

 PASŪTĪTĀJS uzdod, bet IZPILDĪTĀJS apņemas veikt Lielupes grīvas kuģu kanāla padziļināšanas darbus (turpmāk - darbi) saskaņā ar LĪGUMU, 1. pielikumu - Tehniskajām specifikācijām, 2. pielikumu - Tehnisko piedāvājumu un 3. pielikumu – Finanšu piedāvājumu, kas ir neatņemamas LĪGUMA sastāvdaļas.

1. **PUŠU SAISTĪBAS**
	1. IZPILDĪTĀJS apņemas:
		1. Veikt LĪGUMĀ noteiktos DARBUS 2 (divu) mēnešu laikā no darba uzdevuma saņemšanas no PASŪTĪTĀJA. Padziļināšanas darbus uzsākt ne vēlāk kā 5 dienu laikā pēc darba uzdevuma saņemšanas no PASŪTĪTĀJA. Ja 6 (sešu) mēnešu laikā no LĪGUMA spēkā stāšanās dienas PASŪTĪTĀJS nav nosūtījis IZPILDĪTĀJAM šajā apakšpunktā noteikto paziņojumu, LĪGUMS zaudē savu spēku nākamajā dienā pēc 6 (sešu) mēnešu notecēšanas un bez jebkādu formalitāšu veikšanas un zaudējuma atlīdzības jebkurai PUSEI;
		2. pirms darbu uzsākšanas noteikt atbildīgo darbu vadītāju un ziņot par to Pasūtītājam (iesniedzot rīkojuma oriģinālu, kurš veic savu darbu koordinēšanu ar Pasūtītāju, saskaņojot DARBU izpildes tehnisko risinājumu);
		3. veikt darbus augsti profesionālā līmenī, stingri ievērojot pielietojamo materiālu izmantošanas tehnoloģijas, atbilstoši materiālu ražotāja un (vai) izplatītāja norādījumiem, kā arī Latvijas Republikā spēkā esošajām normatīvo aktu prasībām, stingri ievērojot tehniskajā specifikācijā norādītos standartus;
		4. nodrošināt nepārtrauktu DARBU izpildi laika apstākļos ar vēja ātrumu līdz 10m/s un viļņošanos līdz 0,5m;
		5. ja drošai DARBU izpildei tiek pielietots zemessūcējs ar palīgvelkoni, tad tiem katram ir jābūt aprīkotiem ar reģistrētu radiostaciju, atbilstoši Latvijas kuģu reģistra prasībām;
		6. nodrošināt dežūrvelkoņa klātbūtni ārkārtas demobilizācijas nepieciešamības gadījumiem uz patvēruma ostu, ja zemessūcēja pārvietošanai tāds ir nepieciešams;
		7. rifulēšanas laikā nodrošināt nepieciešamo krasta tehniku (buldozers, ekskavators) grunts deponēšanas vietā;
		8. atbildēt par DARBU izpildē izmantojamām iekārtām, materiāliem un mehānismiem, t.sk. uz peldlīdzekļa atstāto aprīkojumu (enkuri, enkursistēmas, peldošie cauruļvadi, palīgpontoni, velkonis, zemessūcējs);
		9. atbildēt par darba drošības noteikumu, veselības aizsardzības organizēšanas un darba vietu iekārtošanas prasību ievērošanu objektā, drošības tehnikas instrukciju, ugunsdrošības noteikumu un vides aizsardzības prasību ievērošanu, ievērot tīrību, veselības standartus, sanitārās normas. Būvgružus un citus būvniecības atkritumus uzglabāt IZPILDĪTĀJA konteineros vai iepakojumā, kas nepieļauj apkārtējās vides piesārņošanu. Būvgružus un citus atkritumus IZPILDĪTĀJS savlaicīgi izved uz atkritumu izgāztuvi, neuzkrājot tos līdz darbu nobeigumam;
		10. darbu izpildes procesā IZPILDĪTĀJS pakļaujas Pasūtītāja norādījumiem un prasībām. Ja IZPILDĪTĀJS uzskata, ka Pasūtītāja norādījumi ir vērsti uz nekvalitatīvu darbu izpildi vai citādi var kaitēt to izpildei, viņa pienākums ir rakstveidā iesniegt Pasūtītājam ziņojumu, kurā pamatoti viņa iebildumi;
		11. nekavējoties rakstiski ziņot Pasūtītājam par apstākļiem, kas atklājušies darbu izpildes procesā un var radīt šķēršļus turpmākai darbu kvalitatīvai un savlaicīgai izpildei vai radīt zaudējumus;
		12. IZPILDĪTĀJS apņemas DARBU veikšanas laikā, kā arī gadījumā, ja pēc DARBU nodošanas IZPILDĪTĀJA veiktajos DARBOS tiks konstatēti defekti vai nepilnības, par kurām Pasūtītājs informē IZPILDĪTĀJU ne vēlāk kā 10 (desmit) darba dienu laikā pēc DARBU nodošanas, par saviem līdzekļiem, patstāvīgi vai izmantojot trešās personas, veikt visas nepieciešamās darbības defektu vai nepilnību novēršanai, iegādājoties visus nepieciešamos materiālus DARBU pabeigšanai.
		13. IZPILDĪTĀJAM, uzsākot darbus, nepieciešams veikt civiltiesiskās atbildības apdrošināšanu. IZPILDĪTĀJS 3 (trīs) darba dienu laikā pēc LĪGUMA noslēgšanas, iesniedz PASŪTĪTĀJAM dokumentus, kas apliecina apdrošināšanas veikšanas faktu;
		14. jebkurā laikā pēc PASŪTĪTĀJA pieprasījuma sniegt atskaiti par darbu gaitu, uzrādot kuģa žurnālu;
		15. nodrošināt LĪGUMA izpildi ar nepieciešamajiem materiāliem, iekārtām, transportu, mehānismiem un darbaspēku;
		16. DARBU izpildes laikā nekavēt kuģošanu pieejas kanālā;
		17. kompensēt zaudējumus, kas PASŪTĪTĀJAM radušies IZPILDĪTĀJA vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenziju nosūtīšanas dienas, gadījumā, ja pretenzija ir pamatota.
		18. IZPILDĪTĀJS nav atbildīgs, ja remonta padziļināšanas darbi objektā tiek pārtraukti pamatojoties uz kompetentas valsts institūcijas lēmuma pamata, izņemot IZPILDĪTĀJA vainas dēļ.
	2. PASŪTĪTĀJS apņemas:
		1. Pirms darbu uzsākšanas PASŪTĪTĀJS iesniedz IZPILDITĀJĀM Darba uzdevumu ar aktuāliem mērījumiem Lielupes grīvas kuģa kanāla padziļināšanas darbiem, saskaņā ar iepirkuma nolikumā noteikto.
		2. saņemt visus nepieciešamos saskaņojumus un atļaujas no valsts, pašvaldības un citām kompetentajām valsts pārvaldes institūcijām, kas saskaņā ar normatīvajiem aktiem ir nepieciešamas, lai veiktu LĪGUMĀ minētos DARBUS;
		3. Pēc darbu pabeigšanas 5 (piecu) darba dienu laikā veikt padziļinātā kuģu kanāla dziļumu mērījumus, ja navigācijas apstākļi neļauj veikt dziļuma mērījumus, tad tos jāveic tuvākajā iespējamajā dienā, ko veicis Latvijas Jūras administrācijas Hidrogrāfijas dienests, lai noteiktu faktiski izstrādāto grunts apjomu, kas ir pamats DARBU pieņemšanas-nodošanas akta sastādīšanai.
		4. ar darbu nodošanas – pieņemšanas aktu pieņemt darbus, ja tie atbilst LĪGUMA nosacījumiem;
		5. veikt LĪGUMĀ paredzētos maksājumus;
		6. PASŪTĪTĀJS nodrošina padziļināšanas tehnikas tauvošanās vietu piestātnē nelabvēlīgu laika apstākļu periodā;
		7. PASŪTĪTĀJS nav atbildīgs par IZPILDĪTĀJA DARBU izpildē izmantojamām iekārtām, materiāliem un mehānismiem, t.sk. uz kuģa atstāto aprīkojumu (enkuri, enkursistēmas, peldošie cauruļvadi, palīgpontoni, velkonis, zemessūcējs);
2. **DARBU NODOŠANAS - PIEŅEMŠANAS KĀRTĪBA**
	1. Pēc LĪGUMĀ minēto darbu pabeigšanas un dziļum mērījumu veikšanas tiek noformēts un abu pušu parakstīts darbu nodošanas – pieņemšanas akts.
	2. Pirms LĪGUMĀ minēto darbu nodošanas – pieņemšanas akta parakstīšanas, pabeigto darbu kvalitāti izvērtē PASŪTĪTĀJS, piedaloties PASŪTĪTĀJA un IZPILDĪTĀJA pārstāvim.
	3. Gadījumā, ja Pasūtītājs izvirza pamatotas pretenzijas par darbu kvalitāti nodošanas brīdī, tad Pasūtītājs ir tiesīgs neparakstīt nodošanas – pieņemšanas aktu, un IZPILDĪTĀJAM nekavējoties ir jānovērš uzrādītie defekti. Visas pretenzijas, kas saistītas ar darbu nodošanu PUSES izskata 5 (piecu) darba dienu laikā, noformējot rakstveida vienošanos par konstatēto defektu vai trūkumu novēršanu.
	4. LĪGUMA 3.3.punktā minēto defektu novēršanu IZPILDĪTĀJS veic 10 (desmit) darba dienu laikā par saviem līdzekļiem.
	5. Izmaiņas DARBU veidos vai apjomos var tikt veiktas tikai pēc rakstiskas saskaņošanas ar PASŪTĪTĀJU. Nesaskaņotas darbu veidu vai apjomu izmaiņas PASŪTĪTĀJS neapmaksā.
	6. Pēc Akta parakstīšanas un darbu nodošanas PASŪTĪTĀJAM, IZPILDĪTĀJS neatbild par straumes izveidotajiem sanesumiem izstrādātajā un nodotajā akvatorijā.
3. **LĪGUMCENA UN NORĒĶINU KĀRTĪBA**
	1. Par DARBU pienācīgu izpildi PASŪTĪTĀJS maksā saskaņā ar Finanšu piedāvājumā (3. pielikums) noteikto vienības līgumcenu. Kopējā līgumcena nevar pārsniegt 68 730.00 EUR (sešdesmit astoņi tūkstoši septiņi simti trīsdesmit euro, 00 centi). Pievienotās vērtības nodokļa likme visiem maksājumiem tiek piemērota papildus saskaņā ar Latvijas Republikas spēkā esošajiem normatīvajiem aktiem. Faktiskā līguma cena un darbu apjoms tiks noteikti saskaņā ar Latvijas Jūras administrācijas veiktajiem dziļuma mērījumiem un aprēķiniem par izsmelto grunts apjomu.
	2. Avansa maksājumi netiek maksāti.
	3. IZPILDĪTĀJS no saviem līdzekļiem apmaksā normatīvajos aktos paredzētos maksājumus par zaudējumiem, kas DARBU izpildes rezultātā radušies zivju resursiem.
	4. Kopējā līgumcenā ietverti visi nodokļi un nodevas, kā arī visi iespējamie IZPILDĪTĀJA izdevumi, kas nepieciešami IZPILDĪTĀJA saistību izpildei LĪGUMA ietvaros.
	5. Norēķini par izpildītiem Darbiem tiek veikti 10 (desmit) darba dienu laikā, pēc abpusējas Darbu nodošanas – pieņemšanas akta parakstīšanas un rēķina saņemšanas.
4. **GARANTIJAS**

IZPILDĪTĀJS nekavējoties pēc PASŪTĪTĀJA paziņojuma saņemšanas par saviem līdzekļiem novērš līdz darbu nodošanai atklājušos un/vai radušos defektus. Ja IZPILDĪTĀJS neievēro šajā punktā noteikto nosacījumu un 5 (piecu) darba dienu laikā nedod Pasūtītājam motivētu atbildi par defektu novēršanu, tad Pasūtītājs tiesīgs veikt darbus saviem spēkiem. Šajā gadījumā IZPILDĪTĀJS sedz Pasūtītājam radušos zaudējumus un izdevumus, kas saistīti ar konstatēto defektu novēršanu.

1. **PUŠU ATBILDĪBA UN STRĪDU RISINĀŠANA**
	1. Par līgumsaistību neizpildi vai nepilnīgu izpildi PUSES ir atbildīgas saskaņā ar Latvijas Republikas spēkā esošajiem normatīvajiem aktiem un LĪGUMA nosacījumiem.
	2. Par nepienācīgu saistību izpildi IZPILDĪTĀJS maksā PASŪTĪTĀJAM līgumsodu 0,5% (nulle komats pieci procenti) no kopējās līgumcenas par katru pārkāpuma dienu, bet ne vairāk kā 10% (desmit procenti) no kopējās līgumcenas, ko PASŪTĪTĀJS ir tiesīgs arī ieturēt no galīgā norēķina.
	3. Ja PASŪTĪTĀJS kavē galīgo norēķinu ar IZPILDĪTĀJU, saskaņā ar LĪGUMA 4.5.punktu, viņš maksā IZPILDĪTĀJAM līgumsodu 0,5% (nulle komats pieci procenti) no kopējās līgumcenas par katru pārkāpuma dienu, bet ne vairāk kā 10% (desmit procenti) no kopējās līgumcenas.
	4. Līgumsoda samaksa neatbrīvo PUSES no saistību pienācīgas izpildes.
	5. Visus ar LĪGUMU saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.
2. **LĪGUMA DARBĪBAS LAIKS, GROZĪŠANAS UN LAUŠANAS KĀRTĪBA**
	1. LĪGUMS stājas spēkā tā parakstīšanas dienā un ir spēkā līdz Pušu saistību izpildei vai tā laušanai Līgumā noteiktā kārtībā.
	2. Ja hidrometeoroloģiskie apstākļi darba izpildes laikā ir tādi, ka pēc padziļināšanas tehnisko līdzekļu ekspluatācijas noteikumiem darbus nevar veikt, vēja ātrums lielāks par 10 m/s, viļņu augstums lielāks par 0.5 m, gaisa temperatūra zemāka par -5º C, akvatorija klāta ar ledus sanesumiem, tad līguma termiņu puses pagarina par attiecīgu periodu, slēdzot papildus vienošanos.
	3. Izņemot 7.4.punktā noteikto kārtību, LĪGUMU var grozīt vai lauzt PUSĒM vienojoties rakstveidā saskaņā ar Latvijas Republikā spēkā esošajiem normatīvajiem aktiem.
	4. PASŪTĪTĀJS ir tiesīgs vienpusēji atkāpties un izbeigt LĪGUMU pirms tajā noteikto saistību izpildes šādos gadījumos:
		1. Gadījumā, ja IZPILDĪTĀJS nepienācīgi pilda savas saistības un pēc PASŪTĪTĀJA rakstveida brīdinājuma saņemšanas turpina tās nepildīt, PASŪTĪTĀJS ir tiesīgs atkāpties un vienpusējā kārtā lauzt LĪGUMU. LĪGUMS tiek uzskatīts par spēku zaudējušu datumā, kāds norādīts iepriekš nosūtītā paziņojumā.
		2. ja LĪGUMU nav iespējams izpildīt tādēļ, ka LĪGUMA izpildes laikā IZPILDĪTĀJAM (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7.5. IZPILDĪTĀJS ir tiesīgs vienpusēji atkāpties un izbeigt LĪGUMU pirms tajā noteikto saistību izpildes, ja PASŪTĪTĀJS kavē Līguma 4.5. punktā noteikto rēķinu apmaksu termiņu vairāk kā par 20 (divdesmit) darba dienām un, ja minēto maksājumu kavējumu IZPILDĪTĀJS vismaz 10 (desmit) darba dienas pirms LĪGUMA 7.5.punktā minētā paziņojuma nosūtīšanas ir rakstiski brīdinājis PASŪTĪTĀJU un PASŪTĪTĀJS nav veicis norēķinu.

* 1. Ja PASŪTĪTĀJS izbeidz LĪGUMU saskaņā ar 7.4. punktu vai IZPILDĪTĀJS vienpusēji atkāpjas un izbeidz LĪGUMU pirms tajā noteikto saistību izpildes, LĪGUMS tiek uzskatīts par izbeigtu datumā, kāds norādīts iepriekš nosūtītā attiecīgās Puses paziņojumā. Šādā gadījumā IZPILDĪTĀJS atlīdzina PASŪTĪTĀJAM visus tiešos un netiešos zaudējumus, kā arī maksā līgumsodu 10 % (desmit procentu) apmērā no Līguma 4.1. punktā noteiktās nepārsniedzamās līgumcenas 10 (desmit) darbdienu laikā pēc attiecīga paziņojuma saņemšanas. PASŪTĪTĀJS samaksā IZPILDĪTĀJAM tikai par tiem DARBIEM, kas ir pienācīgi izpildīti.
	2. Neviena no pusēm neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību.
	3. Katra no pusēm 3 (trīs) dienu laikā informē otru pusi par augstāk minētās nepārvaramas varas iestāšanos. Puses savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.
1. **CITI NOSACĪJUMI**
	1. Operatīvo jautājumu risināšanai un DARBU pieņemšanai PASŪTĪTĀJA pārstāvis ir Jūrmalas ostas pārvaldnieka p.i. Laura Sutta (tālr. 29128272).
	2. DARBU nodošanas – pieņemšanas aktu paraksta Jūrmalas ostas pārvaldes pārvaldnieka p.i. Laura Sutta.
	3. IZPILDĪTĀJA pārstāvis ir darbu vadītājs \_\_\_\_\_\_\_\_\_\_\_\_\_\_\_\_\_\_\_\_.
	4. Ja kāds no LĪGUMA noteikumiem zaudē spēku, tas ir jānoformē rakstiski un tad tas neietekmē citus LĪGUMA noteikumus.
	5. IZPILDĪTĀJAM nav tiesības bez saskaņošanas ar PASŪTĪTĀJU nodot darbus apakšuzņēmējiem.
	6. Gadījumā, ja kāda no PUSĒM tiek reorganizēta, LĪGUMS paliek spēkā un tā noteikumi ir saistoši PUŠU saistību pārņēmējiem.
	7. LĪGUMS ir sagatavots latviešu valodā uz \_\_ (\_\_\_\_\_\_\_) lapām un pielikumiem 2 (divos) eksemplāros ar vienādu juridisku spēku. Viens no eksemplāriem glabājas pie PASŪTĪTĀJA, otrs – pie IZPILDĪTĀJA.
	8. Līgumam kā neatņemamas sastāvdaļas pievienoti šādi pielikumi:

1. pielikums – Tehniskās specifikācijas uz \_\_ (\_\_) lapām;

2. pielikums – Tehniskais piedāvājums uz \_\_\_ (\_\_\_) lapas;

3. pielikums – Finanšu piedāvājums uz \_\_ (\_\_\_) lapas.

**9. PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| **Jūrmalas pašvaldības iestāde****„Jūrmalas ostas pārvalde”**Jomas iela 1/5, Jūrmala, LV-2015PVN reģ. Nr. LV90000518538Banka: Seb bankaKonts Nr. LV45 UNLA0010000508129Kods: UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |

6.pielikums

iepirkumam ar ID Nr- JOP 2021/2

**INFORMĀCIJA PAR PRETENDENTA PROFESIONĀLO PIEREDZI IEPRIEKŠĒJO 3 (TRĪS) GADU LAIKĀ**

Pretendentam ir šāda Nolikuma prasībām atbilstoša iepriekšējā profesionālā pieredze**:**

|  |  |  |  |  |  |
| --- | --- | --- | --- | --- | --- |
| Nr.p.k. | Pasūtītāja nosaukums, reģistrācijas numurs, kontaktpersona (vārds, uzvārds, tel.nr.) | Līguma Nr. un datums  | Veikto darbu īss apraksts un izpildes vieta (ostu akvatorijas) | Izsmeltās grunts kopējais apjoms m3 | Darbu izpildes laika periods (datums “no – līdz”) |
| *1* | *2* | *3* | *4* | *5* | *6* |
| 1. |  |  |  |  |  |
| … |  |  |  |  |  |

**Pielikumā** - dokumentu kopijas, kas apliecina sniegtās informācijas patiesumu, piemēram, pasūtītāja atsauksme vai cits dokuments.

 (Pretendenta pārstāvja ieņemamais amats) (paraksts) (vārds, uzvārds) (Dokumenta aizpildīšanas datums)